Golpo ti Tadjoura
Ti Golpo ti Tadjoura (Arabiko: خليج تدجورا), (Somali: Badda Tajuura) ket ti golpo wenno labneng ti Taaw Indiano idiay Sara ti Aprika. Daytoy ket mabirukan iti abagatan dagiti kipet ti Bab-el-Mandeb, wenno ti sabangan ti Baybay Nalabbasit, iti 11°42′N 43°00′E / 11.7°N 43.0°E. Kaaduan ti aplayana ket teritorio ti Djibouti, malaksid ti ababa a sakup ti akin-abagatan nga aplaya a paset daytoy ti teritorio ti Somalia.
Iti sumrekan ti golpo ket dagiti bassit nga isla ti Moucha ken Maskali. Iti baba ti Golpo ken naisina laeng babaen ti akikid a tengnged ti daga ket mabirukan dagiti danaw ti Ghoubet ken Assal (54 km ²). Iti heolohia, daytoy ket dati idi a naabbongan ti Golpo aginggana ti Danaw Assal, nga itan ket agarup a 180 metro iti baba ti pantar ti baybay.
Heograpia[urnosen | urnosen ti taudan]
Ti kalawa ti golpo kets347 km2 (900 sq mi). Ti kaatiddog (manipud iti Sagallo aginggana iti Obock) ket 58 km (36 mi) ken agdumaduma ti kaakaba manipud iti 24 km (15 mi).Ti golpo ket saan unay nga adalem manipud iti sumrekan ti golpo iti kontinente. Kaaduan ti aplayana ket agbangkirig ken adu dagiti kadaratan a karuburuban, ken sagpaminsan met nga adda dagiti anaaw. Dagiti akin-abagatan nga aplaya ket nalamuyot ken ababaw.
Turismo[urnosen | urnosen ti taudan]
Ti Golpo ti Tadjoura ket maysa kadagiti nagruna a bisbisitaen dagiti turista idiay Djibouti, naipampamattian daytoy a nasayaat a lugar para iti panag-snorkell kadagiti balyena ken pating, panagbatok ket panagretrato iti sirok ti danum. Adda met dagiti dua a nangruna nga ili iti golpo, mairaman dagiti ili ti Obock – ti lugar a nangilakuan dagiti sultan dagiti karbengan ti panagtaeng kadagiti Pranses kenw Tadjoura -Ti ili ti Djibouti a mangibalay kadagiti pito a nangruna a meskita. Ti ili ti Tadjoura ket addaan pay kadagiti napintas a ladawan manipud iti baybay ken dagiti pay napintas a bisitaen a lugar.
Ti Tadjoura ket napintas a napalikmutan babae dagiti berde a Banbantay Godas. Dagiti turod daytoy a bantay ket 1300 a metmetro.
Ekonomia[urnosen | urnosen ti taudan]
Dagiti pagluganan iti golpo ket mairaman dagiti linia ti balsa a mangikapet kadagiti sumaganad a puerto: Siudad ti Djibouti, Tadjoura ken Obock.
Dagiti ili ken siudad[urnosen | urnosen ti taudan]
Dagiti ili ken siudad idiay aplaya ti Golpo Tadjoura
Dagiti akinruar a silpo[urnosen | urnosen ti taudan]
Dagiti midia a mainaig iti Golpo ti Tadjoura iti Wikimedia Commons
sag_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn